# **VÁLLALKOZÁSI KERETSZERZŐDÉS**

**Szálláshely szolgáltatására, valamint opcionálisan étkeztetésre**

mely létrejött alulírott helyen és napon, egyrészről a

**TáborKapu Oktatási, Kereskedelmi, Szolgáltató és Vendéglátó Korlátolt Felelősségű Társaság**

1137 Budapest, Szent István körút 12. fszt. 10.

Cégjegyzékszám: 01-09-378578,

Számlavezető bank, bankszámlaszám:

Adószám: 28989749-2-41,

képviseli Fischel Elekné ügyvezető,

mint **megrendelő** – a továbbiakban: ***„Megrendelő”***

másrészről a

Név: ……………………………………..

Cím: …………………………………….

Cégjegyzékszám: ………….

Számlavezető bank, bankszámlaszám: ……………………………..

Adószám: ……………………………………..

Aláírásra jogosult képviselő: ……………………………………

mint **vállalkozó –** továbbiakban: ***„Vállalkozó”*** – között, az alábbi feltételekkel:

1. Jelen Keretszerződés elválaszthatatlan részét képezik a Megrendelő Általános Szerződési Feltételei (a továbbiakban: ***„ÁSZF”***), melyet a Felek jelen Keretszerződés *1. számú mellékleteként* csatolnak. Vállalkozó jelen Keretszerződés aláírásával egyidejűleg kijelenti, hogy az ÁSZF-et elolvasta, megértette, és az abban foglaltakat kifejezetten elfogadja.
2. Vállalkozó szálláshely nyújtással foglalkozó gazdasági társaság. A szálláshely nyújtásának helye, illetve a szálláshely megnevezése:
3. A Megrendelő a jelen Keretszerződés (a továbbiakban: „***Keretszerződés***”) szerinti egyedi megrendeléssel (a továbbiakban: „***Egyedi Megrendelés***”) megrendeli, a Vállalkozó pedig elvállalja, hogy a Megrendelő által közvetített Csoportok (turistacsoportok, óvodai- és diákcsoportok) számára az alábbi szolgáltatásokat nyújtja:
* szálláshely biztosítás,
* amennyiben a Vállalkozó annak nyújtását kifejezetten vállalja, továbbá a Csoport erre irányuló igénye esetén: étkeztetés

(a továbbiakban együttesen: „***Vállalkozási Tevékenység***”).

1. A Megrendelő kijelenti, hogy utazási szolgáltatás, utazási szolgáltatásegyüttes, illetve utazási csomag keretében kívánja a Vállalkozó által nyújtott szolgáltatásokat továbbértékesíteni, továbbá, hogy legkésőbb az Egyedi Megrendelések teljesítésekor az össze ehhez szükséges minden hatósági engedéllyel rendelkezik, illetve a szükséges bejelentéseket megtette.
2. Az Egyedi Megrendelés szükségszerűen tartalmazza az igényelt szolgáltatásokat, a teljesítés formáját és a teljesítési határidőt.

**A Keretszerződés létrejötte és hatálya**

1. A Keretszerződés létrejöttére vonatkozó rendelkezéseket (ajánlat, visszaigazolás) részletesen az ÁSZF tartalmazza. A Keretszerződés határozatlan időre jön létre és a Keretszerződést utolsóként aláíró fél általi aláírás napjától hatályosul.
2. A Keretszerződés személyi és tárgyi hatályára az ÁSZF rendelkezései az irányadók.

**A Felek jogai és kötelezettségei**

1. A Felek jogait és kötelezettségeit részletesen az ÁSZF tartalmazza.
2. A Vállalkozó vállalja, hogy
* a Keretszerződés teljesítéséhez szükséges szolgáltatásokat nyújtja,
* a szállás igénybevétele előtt a Csoport megérkezését követően a tanároknak baleseti oktatást tart,
* a hideg-meleg vizet, továbbá a különös feltételek szerinti kategóriának megfelelő fűtést biztosítja,
* az ingyenes orvosi ellátás igénybevételének lehetőségéről tájékoztatást nyújt,
* – erre irányuló igény esetén, amennyiben az a Vállalkozási tevékenység részét képezi – igényes étkezést szolgáltat a gyermekétkeztetési normák figyelembevételével
1. Jelen Keretszerződés nem biztosít kizárólagosságot a Megrendelő számára, ekként a Vállalkozó az általa nyújtott szolgáltatásokat a 11-12. pontokban foglaltak szerint és korlátozásokkal jogosult önmaga is értékesíteni.
2. A Vállalkozó kötelezettséget vállal arra és szavatol azért, hogy a vállalkozói tevékenységgel megegyező szolgáltatásokat csakis „portai áron” értékesíti. A „portai ár” fix ár, attól eltérni csak közös megegyezéssel lehet. A portai árak (szállásadói díj) a Keretszerződés *2. számú mellékletét* képezik (szállásadói árak).
3. A Vállalkozó kötelezettséget vállal arra és szavatol azért, hogy saját értékesítés esetén is csak az ÁSZF-ben meghatározott mennyiségi kedvezményeket nyújtja.
4. A Vállalkozó kötelezettséget vállal arra, hogy a 3./ pontban foglaltaknak megfelelő Csoport jelentkezése esetén a Megrendelő által szervezett Csoportot részesíti előnyben. A Keretszerződés hatálya alá tartozó Csoportokat a Megrendelő által a Vállalkozó visszaigazolása alapján kiállított és hitelesített voucher (részvételi jegy) ellenében fogadhatja a Vállalkozó, amelyet a Csoportok érkezéskor bemutatnak.

**Fizetési feltételek**

1. A Felek megállapodnak abban, hogy a vállalkozói díj (a továbbiakban: „***Vállalkozói Díj***”) összege a megegyezik a szállásadói díj (portai ár) 90 (kilencven) százalékával. A szállásadói díjak az *2. számú mellékletben* meghatározott díjszabás szerint kerül megállapításra. A szállásadói díj a szállás és – erre irányuló igény esetén és amennyiben az étkeztetés biztosítását a Vállalkozó elvállalja – az étkezés díját tartalmazza.

Felek az esetleges félreértések elkerülése végett rögzítik, hogy jelen Keretszerződés hatálya alatt Vállalkozó csakis a szálláshely szolgáltatás és esetlegesen – amennyiben annak nyújtását vállallta, továbbá erre irányuló igény esetén – az étkeztetés nyújtására köteles. A Vállalkozó által nyújtott egyéb szolgáltatások nem képezik a szállásadói és ekként a Vállalkozói Díj részét.

A Vállalkozói Díj két részletből áll: a Vállalkozó számára fizetendő előlegből
***(„előleg”***), továbbá a Vállalkozói Díj előleggel csökkentett részéből
***(„Vállalkozói Díjrész”)***.

1. Csoportfoglaláskor a Megrendelő a Vállalkozónak köteles előleget fizetni, melynek összege a Vállalkozói Díj 30 %-a és a Vállalkozót a Megrendelőhöz *befolyt részvételi díjelőleg* után illeti meg. A részvételi díjelőleg megfizetésének tényéről Megrendelő köteles Vállalkozót 3 munkanapon belül értesíteni, továbbá az előleget a Vállalkozó részére előlegszámla ellenében 3 munkanapon belül megfizetni.
2. A Vállalkozói Díj előleggel csökkentett része (Vállalkozói Díjrész) kifizetésének feltétele a szállásadói díj – Csoport általi – Megrendelő részére történő megfizetése, mely tényről Megrendelő köteles a Vállalkozót értesíteni. Tekintettel a Vállalkozói Tevékenység jellegére és a szokásos kereskedelmi gyakorlatra, Megrendelő köteles a szálláshely elfoglalása előtt legalább 7 naptári nappal a megrendelés szerinti létszámnak megfelelő Vállalkozói Díjrészt a Vállalkozó részére megfizetni a Vállalkozó által – a Megrendelő értesítése alapján – kiállított előlegszámla ellenében.
3. A Vállalkozói díj alapja a Megrendelő részére *befolyt összeg*, mértéke pedig a Keretszerződésben meghatározottaknak felel meg.
4. A további fizetési feltételeket az ÁSZF tartalmazza.

**Lemondás**

1. Amennyiben a Megrendelő érdekkörében bekövetkezett ok miatt kerül sor a szolgáltatás igénybevételének lemondására, a Vállalkozót az ÁSZF-ben részletezettek szerint *bánatpénz* illeti meg:
2. Amennyiben a Vállalkozó érdekkörében bekövetkezett ok miatt kerül sor a szolgáltatás igénybevételének lemondására, a Megrendelőt az ÁSZF-ben részletezettek szerint *meghiúsulási kötbér* illeti meg.

**Hibás teljesítés**

1. Vállalkozó jelen Keretszerződés aláírásával egyidejűleg kifejezetten nyilatkozik, hogy a felelősségi körét érintő minden jogos reklamáció esetén, kártérítés megfizetését vállalja Megrendelő irányába.
2. Abban az esetben, ha **a Vállalkozó érdekkörébe tartozó ok miatt** nem valósulhat meg a Csoport elszállásolása, a Vállalkozó köteles:
3. az eredetivel azonos vagy magasabb értékű helyettesítő szolgáltatást biztosítani vagy
4. ha a Vállalkozó az a) pont szerinti helyettesítő szolgáltatás nyújtására nem képes vagy a Csoport a felkínált helyettesítő szolgáltatást nem fogadja el, a Vállalkozó köteles a Vállalkozói Díj Megrendelő részére történő azonnali visszafizetésére.
5. Ha a helyettesítő szolgáltatás az eredetinél alacsonyabb értékű, a Vállalkozó köteles a díjkülönbözetet a Megrendelőnek megtéríteni.
6. Ha a helyettesítő szolgáltatás az eredetinél magasabb értékű, a különbözet a Megrendelőre nem hárítható át.
7. Az igénybevételt megelőzően kiegyenlített Vállalkozói Díj visszafizetése azonnali hatállyal esedékes. Továbbá – a 20. pontban foglaltak figyelembe vételével – szintén azonnal esedékes a Megrendelő számára visszajáró Vállalkozói Díjon felül – *meghiúsulási kötbér* címén – a Vállalkozói Díj további 20 %-ának megfizetése. A Megrendelő jogosult továbbá a kötbéren felüli igazolt kárának megtérítésére is, különösen ideértve azokat a károkat, melyeket az utazást igénybe vevő a Megrendelővel szemben érvényesít.

**A Keretszerződés módosítása, megszüntetése**

1. A Keretszerződés módosítására, megszüntetésére az ÁSZF rendelkezései az irányadók.

**Kapcsolattartás**

1. A Felek közötti kapcsolattartásra az ÁSZF rendelkezései az irányadók.
2. A jelen Keretszerződés teljesítése során a kapcsolattartásra kijelölt személyek kölcsönösen tájékoztatják egymást. A Keretszerződés teljesítése során a kapcsolattartásra kijelölt személyek az alábbiak.

A Megrendelő kijelölt kapcsolattartója:

név: Fischelné Szendi Ildikó

telefon: info@taborkapu.hu

e-mail: 0036-30-978- 5415

A Vállalkozó kijelölt kapcsolattartója:

név:

telefon:

e-mail:

**Adatvédelem**

1. Az adatvédelmi rendelkezéseket az ÁSZF tartalmazza.

A jelen Keretszerződést a Felek átolvasás és értelmezés után – mint akaratukkal mindenben megegyezőt – jóváhagyólag aláírták.

Jelen Keretszerződés elválaszthatatlan részét képezi az 1. sz. melléklet (ÁSZF) és a 2. sz. melléklet (szállásadói árak).

Budapest, 2022. …………...

|  |  |  |
| --- | --- | --- |
| megrendelőTáborkapu Kft. képviseletében eljár: Fischel Eleknéügyvezető |  | vállalkozó |

1. **számú melléklet**

**Általános Szerződési Feltételek**

**A keretszerződés létrejötte**

1. A szolgáltatásokra vonatkozó foglalás igényét, illetőleg annak módosítását az Egyedi Megrendelésben a Megrendelő megrendeli a Vállalkozótól. A szálláshelyek és a szolgáltatások feletti rendelkezésre, a tényleges foglalására, illetve a foglalás visszaigazolására a Vállalkozó jogosult.
2. Vállalkozó köteles az Egyedi Megrendelést annak kézhez vételétől számított 2 (kettő) munkanapon belül pontos árajánlat megküldésével visszaigazolni, ellenkező esetben a Megrendelő vélelmezi, hogy a Vállalkozó a jelen keretszerződés szerinti Vállalkozási Tevékenység elvégzését nem tudja vállalni.
3. Amennyiben a Vállalkozó étkezést nem biztosít és ekként az általa megküldött pontos árajánlat sem tartalmazza az étkezés költségét, erre a tényre köteles a Megrendelő figyelmét írásban („étkezés nélküli ár” vagy más hasonló, egyértelmű megjelöléssel) külön is felhívni. Az ebből eredő esetleges károkért a Vállalkozó felel.
4. Megrendelő köteles a visszaigazolásban közölt árajánlat elfogadásáról annak kézhez vételétől számított 2 (kettő) munkanapon belül a Vállalkozót tájékoztatni, ellenkező esetben a Vállalkozó vélelmezi, hogy a Megrendelő a vállalkozási tevékenységet mégsem rendeli meg.
5. Felek rögzítik, hogy az Egyedi Megrendelésben megjelölt Vállalkozási Tevékenység tárgyában a megállapodás a Vállalkozó visszaigazolása, illetőleg a Vállalkozó által a visszaigazolásban közölt árajánlat Megrendelő általi elfogadása esetén (együttes feltétel) jön létre.
6. Amennyiben a Vállalkozó a Megrendelő által megküldött Egyedi Megrendeléstől eltérő tartalmú visszaigazolást (pl.: módosított teljesítési határidő) küld a Megrendelő részére, úgy a módosított tartalmú megállapodás csak és kizárólag a Megrendelő erre irányuló kifejezett elfogadásával jön létre.
7. Megrendelő a Vállalkozó által küldött eltérő tartalmú visszaigazolására 2 (kettő) munkanapon belül köteles választ adni, ellenkező esetben a Vállalkozó vélelmezi, hogy a Megrendelő a vállalkozási tevékenységet az eltérő feltételekkel nem rendeli meg.
8. Felek rögzítik, hogy az Egyedi Megrendelést és az árajánlat elfogadását a Megrendelő jogosult a Vállalkozó részére a keretszerződés 28. pontjában meghatározott kapcsolattartók útján elektronikus levélben (e-mail) megküldeni, ahogy a Vállalkozó az Egyedi Megrendelés visszaigazolását és az árajánlat közlését is jogosult a keretszerződés 28. pontjában meghatározott kapcsolattartók útján, elektronikus levél (e-mail) útján megtenni.
9. A Vállalkozó kijelenti, hogy a keretszerződés teljesítéséhez kellő szakképzettséggel, szakismerettel és tapasztalattal rendelkezik, továbbá szavatosságot vállal, hogy jogosult szálláshely-szolgáltatást nyújtani, valamennyi engedéllyel rendelkezik, illetve a szükséges bejelentéseket megtette. Vállalkozó szavatolja továbbá azt is, hogy tevékenysége megfelel az ilyen tevékenységre vonatkozó jogszabályban foglalt kógens rendelkezéseknek.

**A Keretszerződés személyi köre**

1. A Vállalkozási tevékenység nyújtása óvodai, általános-, középiskolai, illetve felsőoktatási, továbbá turista csoportokra irányul (a továbbiakban: *„Csoportok”*).

**A Keretszerződés tárgyi hatálya**

1. A Keretszerződés minden Csoportra vonatkozik, függetlenül az eltöltött éjszakák számától.

**Felek jogai és kötelezettségei**

1. Megrendelő a saját költségén hirdeti a Vállalkozó által nyújtott szolgáltatásokat. A Felek a promóciós anyag kialakítása során együttműködnek, a Megrendelő csak a Vállalkozó által jóváhagyott tartalommal hirdethet.

A Vállalkozó jelen Keretszerződés aláírásával egyidejűleg hozzájárul ahhoz, hogy a Megrendelő a honlapján a Vállalkozó szálláshelyeit, illetve az általa nyújtott szolgáltatásokat feltüntesse és népszerűsítse, e körben Vállalkozó a Megrendelő számára engedélyezi, hogy a Vállalkozó saját honlapján található fényképeket, mint fotóművészeti alkotásokat a Megrendelő saját honlapján szerepeltesse.

Vállalkozó kijelenti és szavatol azért, hogy ezek a fényképek harmadik személynek átadható szellemi tulajdonnak minősülnek, és azoknak jelen Keretszerződés aláírásával egyidőben történő rendelkezésre bocsátásával a Megrendelő a honlapján történő szerepeltetésre vonatkozóan felhasználási jogot szerez. A Vállalkozói Díj tartalmazza a szerzői művekhez kapcsolódó, teljes körű vagyoni és átruházható nem vagyoni jogok, valamint az átdolgozás és megváltoztatás jogának Megrendelőre történő átruházásának ellenértékét is, azaz a Vállalkozó a szerzői művekhez kapcsolódóan egyéb jogcímen (így például felhasználási díj címén) a jövőben semmilyen követelést nem támaszthat a Megrendelővel szemben.

1. Az igénybe vehető szolgáltatásokról a Megrendelő saját székhelyén vagy közvetlenül az óvodákban/iskolákban/felsőoktatási intézményben tájékoztatja a Csoportokat. A Vállalkozó vállalja, hogy a Vállalkozási Tevékenységét elsőosztályú minőségben, magas szakmai színvonalon, a vonatkozó jogszabályi rendelkezésekkel összhangban nyújtja.
2. A Vállalkozó a Keretszerződés tárgyát képező Vállalkozási Tevékenységet az Egyedi Megrendelés, valamint a Keretszerződés alapján végzi. A Vállalkozó a Vállalkozási Tevékenység végzésének feltételeit úgy köteles megszervezni, hogy biztosítsa annak biztonságos, szakszerű, gazdaságos és határidőre történő befejezését. A Vállalkozó oly módon köteles gondoskodni a Vállalkozási Tevékenység megszervezéséről és nyújtásáról, hogy azáltal se a Megrendelőnek, se harmadik személynek kárt ne okozzon.
3. A Vállalkozó jelen Keretszerződés keretében nem vesz át a Megrendelőtől a Vállalkozási Tevékenységhez szükséges anyagot. A Vállalkozó köteles a Megrendelő célszerűtlen vagy szakszerűtlen utasításaira felhívni annak figyelmét, nem végezheti el a Megrendelő utasításai szerint a vállalkozási tevékenységet, ha azzal jogszabályt vagy hatósági rendelkezést sértene, vagy az élet- vagy vagyonbiztonság veszélyeztetésére vezetne.
4. A Vállalkozó a Keretszerződésből eredő kötelezettségeinek teljesítése érdekében alvállalkozót, továbbá egyéb közreműködőt jogosult igénybe venni, azok tevékenységéért azonban úgy felel, mint a sajátjáért.
5. A Vállalkozó kötelezettséget vállal arra és szavatol azért, hogy saját értékesítés esetén is csak az alábbi mennyiségi kedvezményeket nyújtja:
* ha a Csoport 20 fő vagy annál kisebb, akkor 2 felnőtt a gyerekek számára megállapított áron veheti igénybe a szálláshely szolgáltatást,
* ha a Csoport 20 fő fölött van, akkor 20 főként a 21. fő ingyenesen és 20 főként minden 22. fő a gyerekek számára megállapított áron veheti igénybe a szolgáltatásokat,
* az e létszámon felüli felnőttek a gyerekek számára megállapított ár 130%-át kötelesek fizetni.

Tehát minden 21. fő ingyenes és minden 22. fő a gyerekek számára megállapított áron jogosult a szállásra (és esetleges az étlezésre).

1. A szálláshely árát, továbbá – erre irányuló igény esetén, és amennyiben az étkeztetés biztosítását a Vállalkozó elvállalja – a napi háromszori étkezés költségét úgy, hogy a Vállalkozó érkezéskor vacsorát, induláskor ebédet biztosít, a 2. számú melléklet tartalmazza (a továbbiakban: „szállásadói díj”).
2. Amennyiben a Csoport a Vállalkozó által visszaigazolt létszámnál több résztvevővel jelenik meg, a létszámon felüli személyeket Vállalkozó csak a Megrendelő által biztosított áron fogadhatja.
3. A szerződő Felek rögzítik, hogy a jelen megállapodás betartása és betartatása érdekében kölcsönösen jogosultak egymás jelen megállapodással összefüggő tevékenységét a helyszínen ellenőrizni.

**Fizetési feltételek**

1. A fizetés – a Megrendelő értesítése alapján, előlegszámla ellenében – átutalással történik a Vállalkozó által megadott számlaszámra.
2. A Felek rögzítik, hogy a Vállalkozói Díj egyösszegű átalányár, amely a Keretszerződés 1. pontjában és az Egyedi Megrendelésben foglalt valamennyi vállalkozási tevékenység, anyag- és egyéb kiadás ellenértékét tartalmazza. A Vállalkozó kijelenti, hogy az átalányárat azt követően határozta meg, hogy a Vállalkozási Tevékenységgel kapcsolatban valamennyi lehetséges körülményt a szakember gondosságával felmért.
3. A Megrendelő a Vállalkozói Díjrész kiegyenlítésére a Vállalkozó előlegszámlájának ellenében, a számlán feltüntetett 15 (tizenöt) napos fizetési határidőn belül a Vállalkozó számláján megjelölt bankszámlára történő banki átutalással köteles. A Vállalkozói Díj akkor tekintendő kiegyenlítettnek, amikor azt a Vállalkozó bankszámláján hiánytalanul jóváírták.

**Lemondás**

1. Amennyiben a Megrendelő érdekkörében bekövetkezett ok miatt kerül sor a szolgáltatások igénybevételének lemondására, a Vállalkozót bánatpénz illeti meg.

A Szolgáltatás lemondás feltételei, ha a megrendelő **Csoport vagy a Csoporthoz tartozó egyén** érdekkörében bekövetkezett ok miatt következik be a lemondás:

* Igénybevételt megelőző 31. napig bánatpénz fizetése nélkül lemondható,
* Igénybevételt megelőzően 30. és 15. nap között bruttó Vállalkozói Díj
20 %-ának megfelelő mértékű bánatpénz,
* Igénybevételt megelőzően 14. és 8. napig bruttó Vállalkozói Díj 50 %-ának megfelelő mértékű bánatpénz,
* Igénybevételt megelőzően 7 napon belül bruttó Vállalkozói Díj 100 %-ának megfelelő mértékű bánatpénz.

**Egyéni lemondás esetén orvosi igazolással, amennyiben a Vállakozói Díj átutalásra került:**

* kórházi ellátás és fekvőbeteg esetén a teljes megfizetett vállalkozói díj visszafizetésére vállal kötelezettséget a Vállalkozó.

Amennyiben a Vállalkozó érdekkörében bekövetkezett ok miatt kerül sor a szolgáltatások igénybevételének lemondására, a Megrendelő a Vállalkozói Díj megfizetésére nem köteles, illetve részére az visszajár, továbbá azon felül az alábbiakban részletezettek szerint *meghiúsulási kötbér* illeti meg:

* Igénybevételt megelőzően 31. napig kötbér fizetése nélkül lemondható,
* Igénybevételt megelőzően 30. naptól bruttó Vállalkozói Díj 20 %-ának megfelelő mértékű kötbér.

**A Keretszerződés módosítása, megszüntetése**

1. Jelen Keretszerződés kizárólag írásban módosítható.
2. A hosszútávú kötelezettségvállalásra is tekintettel a Felek rögzítik, hogy a megállapodás eredményes teljesítése érdekében együttműködnek.
3. A jelen Keretszerződés megszűnik:
	1. az arra jogosult Fél rendes felmondásával;
	2. az arra jogosult Fél rendkívüli felmondásával;
	3. a Felek közös megegyezésével;
	4. egyéb, jogszabályban meghatározott ok bekövetkeztével.
4. Felek a jelen Keretszerződést *írásban,* *rendes felmondással* 30 (harminc) napos felmondási idővel megszüntethetik, kivéve ha a Felek közötti hatályos egyedi megrendelés alapján a vállalkozó teljesítése folyamatban van. A felmondás akkor hatályosul, amennyiben a Megrendelő ezzel egyidejűleg az esetleges elmaradt (kiszámlázott, de meg nem fizetett és a már előállt, de még ki nem számlázott) vállalkozói díj összegét is megfizeti a Válllakozó részére.

Felek – a rendes felmondás estére – kizárják a Polgári Törvénykönyvről szóló 2013. évi V. törvény („Ptk.”) 6:278. § (2) bekezdésének alkalmazását, vagyis a Vállalkozó a jelen Keretszerződés rendes felmondással való megszűnése esetén kártérítést nem követelhet.

1. Ha a Fél a Keretszerződésben vállalt, vagy jogszabályban előírt lényeges kötelezettségét megszegi, a másik Fél köteles a szerződésszegő Felet – a következményekre figyelmeztetéssel – a Keretszerződésben foglaltak teljesítésére írásban felszólítani. Ha a szerződésszegő Fél a felszólításnak 15 (tizenöt) napon belül nem tesz eleget, a másik Fél 15 (tizenöt) napos felmondási idő alkalmazásával, írásban rendkívüli felmondással élhet.

A rendkívüli felmondást nem kell előzetes felszólításnak megelőznie, ha a kifogásolt magatartás olyan súlyos, hogy a szerződésszegést elszenvedő Féltől a Keretszerződés fenntartását elvárni nem lehet, vagy a másik Féllel szemben jogerősen felszámolási eljárást, csődeljárást vagy kényszertörlési eljárást rendeltek el, vagy végelszámolás hatálya alá került. A rendkívüli felmondást írásban kell közölni, és a jelen Keretszerződés szerint jogviszony a felmondás közlésekor, azonnali hatállyal szűnik meg.

1. A felmondás akkor tekinthető közöltnek, ha az a másik Félhez igazolhatóan megérkezik vagy a 45. pontban rögzített kézbesítési vélelem beállt.
2. A jelen Keretszerződés bármely módon történő megszűnése esetén a Felek között elszámolási viszony keletkezik, vagyis a Vállalkozó által már teljesített szolgáltatások ellenértékét a Vállalkozó jogosult követelni (szerződésszerű teljesítés esetén) és a Megrendelő köteles megfizetni. Felek a jelen Keretszerződés bármely okból történő megszűnése esetén a Keretszerződés megszűnésétől számított 10 (tíz) munkanapon belül kötelesek egymással teljes körűen elszámolni.

Felek megállapodnak, hogy a Vállalkozó rendkívüli felmondása esetén – a Vállalkozó ettől eltérő írásbeli nyilatkozatának hiányában – a Keretszerződés megszűnésével egyidejűleg az Egyedi Megrendelések szerinti megállapodások is hatályukat vesztik, és a Felek a már teljesített szolgáltatások vonatkozásában kötelesek egymással elszámolni.

Felek megállapodnak, hogy a Megrendelő rendkívüli felmondása esetén a Megrendelő választása szerint az Egyedi Megrendelések szerinti megállapodások hatályban maradnak vagy hatályukat vesztik. Megrendelő köteles az erre vonatkozó jognyilatkozatát a rendkívüli felmondásban a Vállalkozóval közölni. Ilyen jognyilatkozat hiányában a Felek úgy tekintik, hogy az Egyedi Megrendelések szerinti megállapodások a Keretszerződés megszűnésével egyidejűleg hatályukat vesztik, és ebben az esetben Felek a teljesített szolgáltatások vonatkozásában kötelesek egymással elszámolni.

1. A Keretszerződést a Felek bármikor, közös megegyezéssel, írásban megszüntethetik.

**Kapcsolattartás**

1. Felek jogosultak bármilyen rövid úton (e-mail, telefon) kapcsolatot tartani, információt kérni és adni, azonban az egymáshoz intézett jognyilatkozataikat írásban (postai vagy legalább e-mail útján) kell megtenniük.
2. A Megrendelő a Vállalkozó hozzá intézett és közvetlen intézkedést igénylő észrevételeit köteles az előre egyeztetett határidőre, vagy annak hiányában 2 (kettő) munkanapon belül megválaszolni.
3. A megrendelés, módosítás, visszaigazolás és lemondás történhet e-mail-ben, telefonon, levélben, telefaxon, távirati úton. Amennyiben előbbiek nem írásban történtek, azokat Felek kötelesek 48 órán belül írásban is megerősíteni.

**Adatvédelem**

1. Felek kifejezetten kötelezettséget vállalnak arra, hogy a másik Fél kapcsolattartójának (illetve kapcsolattartóinak) személyes adatait az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban: „**GDPR**”) és a az információs önrendelkezési jogról és az információszabadságról szóló 2011. évi CXII. törvény (a továbbiakban: „**Infotv.**”) rendelkezéseivel összhangban kezelik.
2. Felek rögzítik, hogy a Felek kapcsolattartói személyes adatai kezelésének jogalapját a GDPR 6. cikk (1) bekezdés f) pontja képezi, azaz ezen adatok Felek általi megismerése és kezelése a Felek jogos érdekeinek érvényesítéséhez szükséges.
3. Megrendelő jelen Keretszerződés teljesítése körében Vállalkozó által nyújtott szolgáltatásokat honlapján népszerűsíti, ahol Vállalkozó kapcsolattartójának személyes adatai is feltüntetésre kerülnek. Ebben a vonatkozásban a személyes adatok kezelésének jogalapját a GDPR 6. cikk (1) bekezdés b) pontja képezi, azaz az adatkezelés olyan szerződés teljesítéséhez szükséges, amelyben az érintett az egyik fél.
4. Felek vállalják, hogy a másik Fél kapcsolattartóinak személyes adatait a Keretszerződésben foglaltaktól eltérő célra nem használják fel, továbbá harmadik személyek részére nem továbbítják.
5. Felek vállalják, hogy a Keretszerződést és az abban foglalt személyes adatokat kizárólag a rájuk vonatkozó, jogszabályok által iratmegőrzési kötelezettségre előírt időtartamban tárolják; az időtartam leteltével ezen személyes adatokat törlik.
6. Felek vállalják, hogy amennyiben adatvédelmi incidens következik be, az arról való tudomásszerzést követően indokolatlan késedelem nélkül, de legkésőbb 72 (hetvenkettő) órán belül bejelentik az illetékes hatóságnak, kivéve, ha az adatvédelmi incidens valószínűsíthetően nem jár kockázattal a másik Fél vagy a másik Fél kapcsolattartójának jogaira és szabadságaira nézve.

**Vegyes rendelkezések**

1. Szállásadó kijelenti, hogy az általa végzett tevékenységhez szükséges cégbírósági, kamarai és egyéb szükséges hatósági engedélyekkel rendelkezik.
2. Ha a Keretszerződés valamely rendelkezése egészben vagy részben érvénytelennek vagy hatálytalannak bizonyulna, más részei változatlanul hatályban és érvényben maradnak. Ilyen esetben a Felek a lehető leghamarabb jóhiszeműen tárgyalnak annak érdekében, hogy az érvénytelen vagy hatálytalan rendelkezést olyan érvényes rendelkezéssel pótolják, amely annak céljához és hatásához a legközelebb áll.
3. Felek a Keretszerződést csak és kizárólag írásban módosíthatják.
4. Felek a Keretszerződéssel kapcsolatos jognyilatkozataikat – különös tekintettel a Keretszerződés megszüntetésére – írásban jogosultak megtenni.

Felek megállapodnak abban, hogy az egymáshoz intézett írásbeli nyilatkozataikat, amelyeket személyesen, vagy tértivevényes és ajánlott levélpostai küldeményként a másik Fél kézbesítési címén vagy kézbesítési címére címezve szabályszerűen átadtak, postára adtak, a másik Féllel közöltnek, részére kézbesítettnek kell tekinteni a feladást vagy az átadás megkísérlését követő 5. (ötödik) napon akkor is, ha a küldemény átvételét megtagadták vagy ha a küldemény a címzett érdekkörében felmerülő okból ténylegesen kézbesíthető nem volt, így különösen ha az „nem vette át”, „nem kereste”, „ismeretlen”, „elköltözött” jelzéssel érkezik vissza a feladóhoz (*kézbesítési vélelem*).

Felek megállapodnak, hogy a jelen pont rendelkezéseit rendelik alkalmazni abban az esetben is, ha az értesítés megküldése a másik Fél kapcsolattartójának meghatározott e-mail címére történik azzal, hogy *szerződésmódosítás vagy a Keretszerződés megszüntetése e-mail útján nem lehetséges*, és az e-mailen útján történő értesítést az e-mail elküldését követő munkanapon 10.00-kor kézbesítettnek kell tekinteni (*kézbesítési vélelem*).

1. Felek kötelesek a hivatalos értesítési címük vagy kapcsolattartójuk adataiban bekövetkező változásról a másik Felet haladéktalanul, de legkésőbb 24 (huszonnégy) órán belül igazolható módon tájékoztatni. Tájékoztatás hiányában a jelen Keretszerződésben rögzített értesítése címekre megküldött nyilatkozatok joghatás kiváltására alkalmasak. A jelen pont szerinti tájékoztatás elmulasztásából eredő károkat a mulasztó Fél maga viseli.
2. Felek rögzítik, hogy a jelen Keretszerződés alapján üzleti titoknak (a továbbiakban: ***„Üzleti Titok”)*** minősül megjelenési formájától függetlenül a jelen Keretszerződés tartalma, valamint az Felek gazdasági tevékenységhez kapcsolódó minden nem közismert vagy az érintett gazdasági tevékenységet végző személyek számára nem könnyen hozzáférhető olyan tény, tájékoztatás, ajánlat, egyéb adat és információ, valamint az azokból készült összeállítás, amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a Felek jogos pénzügyi, gazdasági vagy piaci érdekét sértené vagy veszélyeztetné.
3. A Felek megállapodnak továbbá, hogy korlátozás nélkül minden, a Felek üzleti vagy piaci működésével, terveivel kapcsolatos, vagy egyéb technikai vagy üzleti jellegű információ, adat, irat, anyag, műszaki vagy üzleti természetű know-how, stb., amely a Felekhez kapcsolódik bizalmas információnak tekintenek
(a továbbiakban: „***Bizalmas Információ***”).

Felek kötelezettséget vállalnak arra, hogy a jelen jogviszony kapcsán tudomásukra jutott Üzleti Titkot és a Bizalmas Információt bizalmasan kezelik, azt illetéktelen harmadik személy tudomására nem hozzák.

A titoktartási kötelezettség nem terjed ki a közérdekű adatokra, valamint a közérdekből nyilvános adatokra.

1. Felek törvényes képviselői kijelentik, hogy az általuk képviselt jogi személyek a hatályos magyar cégjegyzékbe bejegyzett gazdasági társaságok, amelyek nem állnak csőd-, felszámolási, végelszámolási vagy kényszertörlési eljárás hatálya alatt, kijelentik továbbá, hogy a jelen Keretszerződés aláírásához szükséges felhatalmazással rendelkezik.
2. A Keretszerződésben nem szabályozott kérdésekben a Ptk. rendelkezései az irányadók azzal, hogy a Felek a Keretszerződéssel kapcsolatos vitás kérdéseiket először békés úton kívánják egymással rendezni, ezért bírósághoz csak az egyeztetési tárgyalásaik sikertelenségét követően fordulnak.
3. Felek jogvita esetére alávetik magukat a Pesti Központi Kerületi Bíróság illetékességének.
4. **számú melléklet: Szállásadói árak**

**A szállás és étkezési portai árai, melyek 2021. aug. 31-ig érvényesek:**

**a/** 1 éjszakát igénybevevő Csoportok esetén ,- Ft/fő/ 1 éjszaka

**b/** 2 vagy 3 éjszakát igénybevevő Csoportok esetén ,- Ft/fő/ 1 éjszaka

**c/** 4 éjszakát igénybe vevő erdei iskola Csop. esetén a prospektus ár: ,- Ft/fő/ 4 éjszaka

további éjszakák ára: ,- Ft/fő/ éjszaka

**d/** 6 éjszakát igénybe vevő nyári tábori Csop. esetén a prospektus ár: ,- Ft/fő/ 6 éjszaka

további éjszakák ára: ,-Ft/fő/ éjszaka

A szállást igénybe vevő felnőtt vendégek részére a megállapodásban foglalt árak az irányadók.

Budapest, 2022. ………………..

|  |  |  |
| --- | --- | --- |
|  |  |  |
| MegrendelőTáborkapu Kft.képviseletében eljár: Fischel Eleknéügyvezető |  | Vállalkozóképviseletében eljár:  |